# Identitat sonora

La identitat sonora és el conjunt d'elements sonors que identifiquen una marca i la diferencien d'altres, com ara el logotip sonor, la cançó de marca, les melodies publicitàries o la veu corporativa. L'ofici de crear, mantenir i comunicar-la per tots els canals de comunicació sonors és diu construcció de marca sonora o brànding sonor. Fa part d'un conjunt harmònic amb els altres elements de la comunicació.
Gràcies als atributs del so i al seu poder evocador, per l'audio branding una marca es pot diferenciar i augmentar la notorietat de la identitat corporativa: transmet i fixa en el públic trets identificatius com els valors i la cultura corporatius, expandeix i pot optimitzar l'experiència sensorial i vincular-lo a la marca o l'empresa. També s'ha de vetllar a no exasperar el públic: un logo sonor repetit a l'infinit en una cua d'espera interminable, pot crear frustració i actitud negativa cap a la marca.
La identitat sonora reflecteix els atributs de la marca o de l'entitat. El disseny sonor ha d'ajustar-se a la marca, correspondre-hi, ser pertinent i congruent. Per ser efectiu ha de permetre de diferenciar-se dels altres i reconèixer la marca així com fàcil per recordar. Tècnica- i musicalment ha d'adaptar-se a diferents situacions, contexts o estils.
La identitat sonora es fixa en un llibre d'estil sonor, que forma part de l'estratègia de comunicació. Aquest llibre d'estil sonor recull totes les característiques musicals i tècnics, que permet, com qualsevol llibre d'estil, una comunicació uniforme que tothom reconeix.

## Elements de la identitat sonora

Un element d'àudio és un arxiu d'àudio independent, amb entitat pròpia, que forma part de la identitat sonora i que pot ser emès en un punt de contacte d'àudio.
El logo sonor és l'expressió essencial i concisa de la identitat sonora. Pot integrar qualsevol combinació de música, efectes de so i veu. Com a element sonor, el logo sonor té la peculiaritat de ser —possiblement— el més transversal dels elements, ja que pot aparèixer a multitud de punts de contacte.
Els punts de contacte d'àudio són el lloc on l'entitat emet el so: per exemple, una trucada en espera, grup d'investigació en línia, un fil musical o vídeos.

## Referències

* ↑ «identitat sonora». Neoloteca. TERMCAT - centre de terminologia. [Consulta: 31 desembre 2023].
* ↑ «brànding». Neoloteca. TERMCAT - centre de terminologia. [Consulta: 31 desembre 2023].
* ↑ «Eslògan, colors i audiobranding. Elements d’una marca». Pime al dia, 19-06-2017.
* ↑ Cuesta, Albert «El viacrucis de comprar entrades per internet». Ara, 25-09-2020.
* ↑ Bronner i Hirt, 2009.
* ↑ Minsky, Laurence; Faley, Colleen «What Does Your Brand Sound Like?». Harvard Business Review, 07-02-2014.

## Bibliografia

* Beckerman, Joel; Gray, Tyler. The sonic boom: how sound transforms the way we think, feel, and buy. Boston: Houghton Mifflin Harcourt, 2014. ISBN 978-0-544-19174-7.
* Bronner, Kai; Hirt, Rainer. Audio-Branding: Entwicklung, Anwendung, Wirkung aktustischer Identitäten in Werbung, Medien und Gesellschaft (en alemany). Baden-Baden: Nomos, 2009. ISBN 978-3-8329-4352-3.
* Carron, Maxime; Dubois, Françoise; Misdariis, Nicolas; Talotte, Corinne; Susini, Patrick «Designing sound identity: providing new communication tools for building brands "corporate sound"» (en anglès). Proceedings of the 9th Audio Mostly: A Conference on Interaction With Sound. ACM, 2014, pàg. 1–8. DOI: 10.1145/2636879.2636896.

## Enllaços externs

* «Audio Branding Society». Audio Branding Academy GbR.
* Vives, Ramon. «Audio Branding Blog»» (en castellà).